<classify> JESHI la Polisi kanda Maalam ya Dar es Salaam kwa kushirikiana na Kanda Maalumu ya Rufiji limekuta mwili wa mfanyakazi wa Wizara ya Fedha na Mipango kitengo cha mfuko wa Maendeleo wa Umoja wa Ulaya, Leopold Lwajabe ukiwa unaninginia kwenye mti huko Mkuranga mkoani Pwani.Kamanda wa Polisi Kanda Maalum ya Dar es Salaam Lazaro Mambosasa ameweka bayana suala hill leo, Jumatano, alipokuwa akizungumza na wanahabari jijini Dar es Salaam.Kamanda Mambosasa ameeleza kuwa mnamo Julai 26 majira ya saa 02:00 ilitolewa taarifa kwenye kituo cha polisi kuwa kwenye kijiji cha Mgoza wilayani umeonekana mwili wa mtu mwenye jinsia ya kiume ukiwa unaninginia kwenye mti wa muembe Kufuatia taarifa hizo polisi walifika eneo la tukio na kukuta mwili kukiwa hakuna viashiria vyovyote vya kujitetea wakati wa tukio, mwili haukuwa na jeraha lolote isipokuwa shingoni kulikuwa na kamba ya nailoni aliyotumia kujinyonga.Baada ya ndugu kupatikana wameeleza kuwa Julai 25, saa 12:00 asubuhi marehemu alitoka nyumbani kwake kwenda ofisini akiwa na dereva wake na baadaye alimtuma dereva wake amfuatie simu yake aliyokuwa ameisahau nyumbani kwake Kinyerezi. Baada ya dereva kuondoka, marehemu alitoweka ofisini mpaka alipogundulika kujinyonga huko Mkuranga, ameeleza. Aidha Julai 29 wafanyakazi waligundua marehemu aliacha notebook mezani kwake iliyokuwa na ujumbe wa mgawanyo wa mali zake kwa familia yake na kwamba kwenye msiba wake ngombe 4 wachinjwe. Hata hiyo, uchunguzi unaendelea kubaini chanzo cha mwanaume huyo kujinyonga.  <topic>: KITAIFA 